EkBass/fiwiki-20250220-pages-articles huggingface dataset:
Pamela Geller

Pamela Geller (s. 1958) on yhdysvaltalainen bloggaaja, kirjailija ja konservatiivinen poliittinen aktivisti. Hänet tunnetaan etupäässä islamin kriitikkona, vastajihadistina ja väitettyjen muslimien salaliittohankkeiden kuvailijanaHow the “ground zero mosque” fear mongering began, Salon, Justin Elliott, August 16, 2010. Retrieved May 9, 2015. , kuten New Yorkin World Trade Centerin läheisyyteen kaavaillun moskeijan vastustajien keulakuvana. Gellerillä on vahvat sidokset Yhdysvaltojen teekutsuliikkeeseen. Hän perusti islamkriitikko Robert Spencerin kanssa Stop Islamization of America ja Freedom Defense Initiative -järjestöt. Hän toimii äärioikeistolaisen English Defence Leaguen esikuvana. == Lähteet == == Aiheesta muualla == * Gellerin Atlas Shrugs -blogi Luokka:Elävät henkilöt Luokka:Yhdysvaltalaiset bloginpitäjät Luokka:Yhdysvaltalaiset salaliittoteoreetikot Luokka:Islamin kriitikot Luokka:Vastajihadismi Luokka:Vuonna 1958 syntyneet
Raimo Veranen

Raimo Veranen (27. heinäkuuta 1942 Helsinki – 4. joulukuuta 2011 Kööpenhamina, Tanska) oli suomalaistanskalainen kuvataiteilija. Hän asui Tanskassa. Helsingin sanomat s. C 5 15.12.2011 Veranen opiskeli Helsingin yliopistossa valtiotieteitä ennen kuin ryhtyi taiteilijaksi. Hän teki elämäntyönsä pääasiassa Ruotsissa ja Kööpenhaminassa.Janne Virkkunen, Suomalainen ääni Tanskan taidelämässä, muistokirjoitus Hs 17.12.2011 s. C 11 Artikkelin verkkoversio Veranen oli kuvanveistäjä ja taidemaalari. Hän oli Taidemaalariliiton ja Suomen taiteilijaseuran jäsen.Staffas Hän kuului myös tanskalaiseen kuvanveistäjien yhdistykseen Den Gyldne. Hän asui Ruotsissa Lundissa josta hän muutti 1970-1980-luvun vaihteessa Kööpenhaminaan.SR 28.3.2010 Hänen ateljeensa oli Gylsbodassa.SR 17.2.2010 Hänen töitään on ollut näyttelyissä Suomessa, muun muassa Porissa, Iissä, Verlassa ja Artpurhassa Anjalankoskella.Pro ArtmuseumVerla.fiArtIiArtpurha, Anjalankoski Tanskassa hänen töitään on pysyvästi Tanskan prinssi Henrikin kokoelmissa, Nokian Kööpenhaminan toimipisteessä ja Kastrupin lentoasemalla on työ Ready to Fly. Tunnetuimmissa töissään hän kuvaa alastomia naisfiguureja eroottissävyisesti. Hän edisti Tanskassa suomalaista kulttuuria ja sai niistä ansioista Leijonan ritarikunnan ritarimerkin 1998. Veranen opetti Tanskan kuninkaallisessa taideakatemiassaRaimo Verasen cv 1983-1986 ja oli professori Robert Jacobsenin assistentti. ==Lähteet== ==Aiheesta muualla== *Raimo Verasen sivusto Luokka:Suomalaiset kuvanveistäjät Luokka:Suomalaiset taidemaalarit Luokka:Vuonna 1942 syntyneet Luokka:Vuonna 2011 kuolleet
Ruoriahvenet

Ruoriahvenet eli aikaisemmalta nimeltään ruorikalat (Kyphosidae) on ahvenkaloihin kuuluva kalaheimo. Heimon lajeja tavataan kaikista lämpimistä valtameristä. ==Taksonomia== Ruoriahventen heimo jaetaan viiteen alaheimoon ja yhteensä heimossa on 15 sukua ja noin 42 lajia. Toisinaan eräät alaheimoista luetaan omiksi heimoikseen Girellidae, Microcanthidae ja Scorpididae. Molekyylifylogeneettisten tutkimusten perusteella heimo ei kaikki nämä alaheimot käsittävänä välttämättä ole monofyleettinen ja muun muassa sukujen Girella, Kyphosus ja Scorpis väliset sukulaisuussuhteet ovat selvittämättä. ==Anatomia== Kooltaan ruoriahvenlajit ovat noin 50-76 cm pitkiä. Ruumiinmuodoltaan ne ovat ovaalinmuotoisia kaloja. Selkäevä kaloilla on pitkä ja pyrstöevä hivenen haarautunut, evät ovat selkäevän etuosaa lukuun ottamatta suomupeitteiset. Ruoriahventen etuhampaat ovat pitkät ja kaarevat, etuhampaiden takana on kapea rivi pienikokoisempia hampaita. Ruoriahvenlajien ruuansulatuskanava on hyvin pitkä. Ruoriahventen suomut ovat pienikokoisia ja väriltään tyypillisesti harmaita tai kellertäviä. Ruumiissa on usein myös keltaisia tai sinisiä viiruja. ==Elintavat== Ruoriahvenet elävät matalissa vesissä niin lähellä rannikkoa kuin kaukana avomerelläkin. Tyypillistä elinympäristöä ovat kivikkoiset alueet sekä koralliriutat ja ne liikkuvat usein parvissa. Suuria parvia ne muodostavat erityisesti lisääntymisaikaan. Kyphosinae-alaheimon ja Girella-suvun lajit ovat kasvinsyöjiä, joiden ravinto koostuu levästä. Muiden alaheimojen lajit ja Graus-suvun lajit käyttävät ravintonaan pieniä selkärangattomia eläimiä. Monet heimon lajeista ovat hyviä ruokakaloja, mutta eräillä alueilla niitä pidetään roskakaloina. ==Lähteet== Luokka:Aurinkoahvenkalat
Razan Zaitouneh

Razan Zaitouneh (; s. 29. huhtikuuta 1977) on syyrialainen ihmisoikeusjuristi. Hän osallistui aktiivisesti Syyrian kansannousuun 2011 ja on joutunut piileskelemään sen jälkeen kun viranomaiset ovat syyttäneet häntä ulkomaiseksi agentiksi. Hänen miehensä on pidätetty. 27\. lokakuuta 2011 hänelle myönnettiin Euroopan parlamentin vuoden 2011 Saharovin ajatuksenvapauspalkinto yhdessä neljän muun arabin kanssa. Aiemmin hänelle on myönnetty Anna Politkovskaja -palkinto, jonka myöntää Reach All Women in War -järjestö. ==Lähteet== ==Aiheesta muualla== *Profile, Huffington Post Luokka:Ihmisoikeusaktivistit Luokka:Juristit Luokka:Syyrialaiset henkilöt Luokka:Vuonna 1977 syntyneet Luokka:Elävät henkilöt
Shanghai Shenhua

Shanghai Greenland on vuonna 1993 perustettu kiinalainen jalkapalloseura Shanghain kaupungista. Seuran miesten edustusjoukkue pelaa maan korkeimmalla sarjatasolla Kiinan Superliigassa. ==Historia== Shanghai Shenhua on perustettu vuonna 1993 Shanghai Football Clubin uudelleenorganisoinnin yhteydessä. Shenhua on ollut koko toimintansa ajan puhtaasti ammattilaisseura ja pelannut perustamisestaan saakka Kiinan pääsarjassa. Se on voittanut maan mestaruuden kahteen otteeseen. Shanhgai Shenhuan pääomistajana toimii kiinalainen liikemies Zhu Jun, joka omistaa 75% seuran osakkeista. Zhu Jun osti seuran osake-enemmistön vuonna 2007 ja yhdisti aiemmin omistamansa Shanghai Unitedin toiminnan Shenhuaan. Zhu Junin aikana seuran organisaatiota on kehitetty kansainväliseen suuntaan ja tammikuussa 2009 Shenhuasta tuli ensimmäinen kiinalaisseura, joka palkkasi itselleen toimitusjohtajan ja teknisen johtajan. Toimitusjohtajaksi Zhu Jun palkkasi seuran entisen päävalmentajan uruguaylaisen Osvaldo Gimenezin ja tekniseksi johtajaksi PSV Eindhovenissa työskennelleen Stan Valckxin. Stan Valckx technisch directeur Shanghai Shenhua Helmikuussa 2014 Shanghai Shenhua siirtyi Greenland Holding Group Companyn omistukseen. 绿地宣布接手申花 朱骏时代宣告终结 Joukkueen nimi vaihdettiin Shanghai Greenland FC:ksi. 上海绿地俱乐部宣布成立 球队队名已保留"申花" ==Saavutukset== * Kiinan mestaruus (4): 1961, 1962 (Shanghai FC), 1995, 2003 **Hopeaa (12): 1956, 1964, 1973, 1991 (Shanghai FC), 1996, 1997, 1998, 2000, 2001, 2005, 2006, 2008 * Kiinan cup (3): 1956, 1991 (Shanghai FC), 1998 **Hopeaa (2): 1995, 1997 * Itä-Aasian Mestarien liiga: 2007 ==Entisiä valmentajia== * Sergio Batista * Miroslav Blažević * Francis Gillot * Gregorio Manzano * Valeri Nepomnjaštši * Ljupko Petrović * Gus Poyet * Quique Sánchez Flores * Andrzej Strejlau * Jean Tigana * Howard Wilkinson == Lähteet == ==Aiheesta muualla== * Virallinen sivusto Luokka:Kiinalaiset jalkapalloseurat Luokka:Vuonna 1993 perustetut urheiluseurat Luokka:Shanghai
Småland (täsmennyssivu)

Småland tarkoittaa seuraavia asioita: *Småland ;Ruotsin merivoimat *HMS Småland (1694), 70-tykkinen linjalaiva *HMS Småland (1688), 80-tykkinen linjalaiva *HMS Småland (1749), kaleeri *HMS Småland (J19), Halland-luokan hävittäjä.
Yritysten hallinnointi- ja ohjausjärjestelmä

Yritysten hallinnointi- ja ohjausjärjestelmä (YHOJ) määrittelee tietyssä maassa toimivien yritysten sidosryhmien suhteita päätöksenteossa ja vastuunkannossa. Tärkeimmät sidosryhmät ovat kunkin yrityksen johto, hallitus, osakkeenomistajat ja työntekijät. Yritysten hallinnointi- ja ohjausjärjestelmä on ympäristö, jossa määräytyy, millainen on eri sidosryhmien vaikutusvalta yritysten asioissa. Yritysten hallinnointi- ja ohjausjärjestelmä koostuu erilaisista ajan myötä muodostuneista käytänteistä eli tavoista. Niitä voi olla esimerkiksi tapa, jota noudattaen johtokunnan jäseniä yleensä haetaan ja nimitetään tehtäväänsä. Kokonaisuuteen kuuluu myös säädöksiä, jotka koskevat tilinpitoa ja mm. yrityksen tuloksesta annettavia tietoja. Järjestelmän tärkeä osa ovat myös erilaiset valvovat viranomaiset, kuten kilpailuvirasto ja työviranomaiset. Yrityksen perustajan tai johtajan on otettava näiden – ja monien muiden – tahojen vaatimukset huomioon päätöksissään. Yritysten hallinnointi- ja ohjausjärjestelmä antaa kullekin yritykselle välineet tavoitteiden saavuttamiseen ja saavutusten seurantaan. Hyvä YHOJ antaa yrityksen hallitukselle ja johdolle sellaisia kannustimia, jotka ohjaavat heitä toimimaan yrityksen ja sen osakkeenomistajien edun mukaisesti. Englanninkielessä yritysten hallinnointi- ja ohjausjärjestelmää kutsutaan ilmauksella corporate governance. Suomenkielessä on puhuttu myös hyvästä hallintotavasta tai jopa hallinnointikoodista. Terminä yritysten hallinnointi- ja ohjausjärjestelmä on vakiintumassa, sillä sitä käytetään esimerkiksi Euroopan unionin vihreän kirjan suomenkielisessä käännöksessä. ==Lähteet== Luokka:Johtaminen
Sarjis

Sarjis oli vuosina 1972–1974 ilmestynyt, pelkästään suomalaista sarjakuvaa julkaissut sarjakuvalehti. Lehden kustantajana oli sittemmin Semiciin yhdistetty Kustannus Oy Williams ja päätoimittajana Veikko Savolainen. Lehden piirtäjien ydinjoukon muodostivat Joonas-sarjakuvastaan tunnettu Veikko Savolainen sekä muista piirtäjistä Usko Laukkanen (nimimerkki Foi), Seppo Lindqvist, Veli-Pekka Alare, Hannu Kuukkanen (nimimerkki Valto), Tarmo Koivisto ja Kari Leppänen (nimimerkki Oskari). Myöhemmin tunnetuiksi tulleista suomalaisen sarjakuvan tekijöistä lehdessä esiintyivät lisäksi myös Ursula Niemistö, Hannu Mänttäri, Mauri Kunnas, Harri Vaalio (nimimerkki Wallu), Ilkka Heilä, Martti Sirola ja Jorma Pitkänen (nimimerkki Jope). Edellämainittujen lisäksi seuraavien 28 sarjakuvantekijän töitä julkaistiin: Timo Aarniala, Kai Bergroth (KJB), Seppo Halinen, Pauli Heikkilä, Elisse Heinimaa, Jouko Innanen (Joke), Timo Kästämä, Timo Lemettinen, Jukka Linko, Kalevi Manninen, Timo Mikama, Eero Nykänen, Jyrki Nykänen, Harri Ojala, Pertti Palttala (Pera), Pasi Penkki, Kalervo Pulkkinen, Risto Pulkkinen (Ripa), Sakari Pulkkinen, Riku Päivärinta, Sameli Rantanen (Santtu), Ilkka Remes, Matti Remes, Olli Savolainen (Olli Snen), Tarmo Soukka (Tsou), Heikki Tiiainen (ht), Juha Tikkanen ja Kai Tuloisela. Lehden ansiosta koko joukko ennestään tuntemattomia sarjakuvantekijöitä ja amatöörejä pääsi julkisuuteen. Monelle töiden julkaiseminen merkitsi kannustusta harrastuksen syventämiseen tai jopa sysäystä ammattiin. Sarjakuvien julkaisemisen lisäksi lehdessä annettiin neuvoja hyvän sarjakuvan tekemiseen. Myöskin järjestettiin sarjakuvakilpailuja, joissa esimerkiksi sarjan juoni ja nimi oli annettu. Lehdessä oli myös suomalaisen sarjakuvan historiaa tai esimerkiksi sarjakuvan sanomaa käsitteleviä artikkeleita. Kirjoittajina olivat muun muassa Osmo Jokinen, Heikki Kaukoranta ja Jukka Rislakki. Esimerkiksi sellaiset nimet kuin Kari Suomalainen, Erkki Tanttu (Rymy-Eetu), Asmo Alho ja Mika Waltari (Kieku ja Kaiku) ja Aarno Liuksiala (Pöllisen möhläyksiä) pääsivät esimerkkeinä esiin. ==Lähteet== ==Aiheesta muualla== *Sarjiksessa julkaistuja ohjeita sarjakuvantekemiseen *Sarjiksessa julkaistut sarjakuvaa käsittelevät artikkelit 1973–1974 *Sarjis n:o 2 1974, pdf-tiedosto n. 9 MB Luokka:Ilmestymästä lakanneet suomalaiset sarjakuvalehdet
Manavgat

Manavgat on kaupunki ja piirikunta Antalyan maakunnassa Turkissa, noin 70 kilometriä Antalyan kaupungista. Vuonna 2022 kaupungissa oli noin 166 000 asukasta, piirikunnassa 253 000. Kaupunki sijaitsee sisämaassa, Taurusvuoriston rinteiden alapuolella, mutta läheisellä rannalla on nykyisin hotelleja. Aiemmin siellä on eletty kalastuksella ja maanviljelyksellä. Köprülün kanjoni on yksi alueen nähtävyyksistä. Oymapinarin pato Manavgat- joella tuottaa alueelle sähköä. Tiedosto:Manavgat- IMGP1130-renemt.jpg|Moskeija Manavgatissa Tiedosto:Manavgat waterfall by tomgensler.JPG|Manavgatin vesiputous Manavgat-joella kaupungin lähistöllä Tiedosto:Arch dam Oymapinar (Manavgat River, Turkey).JPG|Oymapinarin pato Tiedosto:Cruise ship in Turkish Riviera.jpg|Manavgat-joen suun lähistöllä Tiedosto:Manavgat Stadt.JPG|Kaupunkinäkymää == Lähteet == ==Aiheesta muualla== *Manavgatin verkkosivut Luokka:Antalyan maakunnan piirikunnat Luokka:Turkin kaupungit
HMS Dristigheten (1900)

HMS Dristigheten oli Ruotsin laivaston rannikkopanssarilaiva (). == Valmistus == Kuninkaallinen määräys laivastoesikunnalle annettiin 10. lokakuuta 1896, minkä mukaan esikunnan tuli toimittaa 1. syyskuuta 1897 mennessä uuden Oden- luokan aluksen piirustukset hyväksyttäviksi. Esikunta valmisti piirustuksen uutta tyyppiä olevasta aluksesta ja piirustukset hyväksyttiin 5. marraskuuta. Aluksen hankintaan tarvittavista varoista käyty keskustelu aiheutti kiistelyä parlamentissa. Yhtenä mahdollisuutena esitettiin tullimaksuista saatujen säästöjen käyttämistä aluksen hankintaan. Tällöin eräs kansanedustaja muistutti vuoden 1888 sopimuksesta, jonka mukaan säästöt olisivat budjetin tasaamiseen eikä uus'hankintoihin.Harris, Daniel G., s. 16-17 Vuoden 1898 konservatiivihallitus esitti varojen saamista Luulajan ja Narvikin väliseen rautatiehen sekä uuden rannikkopanssarilaivan hankintaan, jolloin rautatie jätettiin budjetin ulkopuolelle aluksen hankinnan ollessa halvempi.Harris, Daniel G., s. 17 Valmistussopimus allekirjoitettiin syksyllä 1898 Lindholmens Mekaniska Verkstad, joka toimitti rungon ja osti koneiston Motalalta. Aluksen hankintahinnaksi asetettiin 1 910 000 ruotsin kruunua. köli laskettiin lokakuussa 1898. Alus laskettiin vesille 28. huhtikuuta 1900 ja otettiin palveluksen 5. syyskuuta 1901. == Palvelus == Alus muutettiin vesilentokoneidenemälaivaksi 1927, missä tehtävässä se palveli aina 13. kesäkuuta 1947 palveluksesta poistoonsa saakka. Alus jatkoi maalilaivana, kunnes se myytiin 1961 romutettavaksi Göteborgiin.Hofsten, Gustaf von & Waernberg, Jan s. 118 == Lähteet == * * * * * === Viitteet === Luokka:Ruotsin merivoimien rannikkopanssarilaivat Luokka:Ruotsalaiset toisen maailmansodan taistelulaivat Luokka:Ruotsalaiset ensimmäisen maailmansodan taistelulaivat
Željko Rebrača

Željko Rebrača (; s. 9. huhtikuuta 1972 Prigrevica) on serbialainen uransa lopettanut koripalloilija. == Ura == === Seurajoukkueet === Rebrača aloitti koripallon KK NAP Novi Sadissa, josta hän siirtyi pian KK Partizaniin. Seuran paidassa hän voitti Euroliiga-mestaruuden kaudella 1991–1992 sekä Jugoslavian- mestaruuden vuosina 1992 ja 1995. Viimeisen mestaruutensa jälkeen Rebrača hankittiin italialaiseen Benetton Trevisoon, jossa hän voitti Italian- mestaruuden kaudella 1996–1997. Lisäksi Rebrača voitti seuran paidassa Saporta Cupin kaudella 1998–1999. Vuonna 1999 hän siirtyi kreikkalaiseen Panathinaikosiin, jossa hän voitti uransa toisen Euroliiga-mestaruuden kaudella 1999–2000. Rebrača oli merkittävässä roolissa, sillä hänet valittiin Euroliigan Final Fourin arvokkaimmaksi pelaajaksi. Lisäksi hän voitti Kreikan- mestaruuden vuosina 2000 ja 2001. Vuonna 2001 Rebrača siirtyi NBA:han, jossa hänen pelioikeutensa oli kaupattu Detroit Pistonsille. Ensimmäinen NBA-kausi oli tilastollisesti hänen parhaansa NBA:ssa, sillä hän teki 6,9 pistettä ottelua kohden. Hänet valittiin myös kauden 2001–2002 tulokkaiden kakkostähdistöön. Rebrača edusti Detroitia helmikuuhun 2004 asti, jolloin hänet kaupattiin Atlantalle, jossa hän vietti loppukauden. Vuodet 2004–2007 Rebrača edusti Los Angeles Clippersia. Hän kärsi sydänongelmista ja joutui olemaan kaudella 2005–2006 tämän takia sivussa 25 ottelua. Kaudella 2006–2007 hän ei pelannut yhtään ottelua. Vuonna 2007 Rebrača palasi Eurooppaan, Pamesa Valenciaan. Hän ilmoitti lopettavansa ammattilaiskoripalloilun saman vuoden joulukuussa. === Maajoukkue === Rebrača edusti maajoukkuetasolla Jugoslaviaa ja myöhemmin Serbia ja Montenegroa. Hän voitti EM-kisoista kultaa vuosina 1995 ja 1997. MM-kilpailuista hän saavutti kultaa vuonna 1998. Rebrača oli mukana vuosien 1996 ja 2000 olympialaisissa, joista hän saavutti olympiahopeaa vuonna 1996. == Pelityyli == Rebrača oli pelipaikaltaan sentteri. Hänet tunnettiin hyvästä puolustustyöskentelystään ja näyttävistä donkeistaan. Lisäksi hän oli hyvä heitontorjuja. == Lähteet == == Aiheesta muualla == *NBA:n pelaajaprofiili *Eurocupin pelaajaprofiili Luokka:79.33 Koripallo Luokka:Serbialaiset koripalloilijat Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Vuonna 1972 syntyneet Luokka:Elävät henkilöt
Redmine

Redmine on vapaa avoimeen lähdekoodiin perustuva verkkopohjainen ja alustariippumaton projektinhallintaohjelmisto. Redminen julkaisi Jean-Philippe Lang vuonna 2006 ja se on ohjelmoitu Ruby-ohjelmointikielellä ja Ruby on Rails -ohjelmistokehyksellä. Redmineä levitetään GNU General Public License v2 -lisenssillä. ==Lähteet== == Aiheesta muualla == Luokka:Projektinhallintaohjelmistot Luokka:Vapaat ohjelmistot
Innovaatiojärjestelmä

Innovaatiojärjestelmä tarkoittaa ihmisten ja organisaatioiden muodostamaa verkostoa, jossa kehitetään ja hyödynnetään uusia toimintatapoja, tuotantomenetelmiä tai keksintöjä. Innovaatiojärjestelmään kuuluu mm. innovaatiotoiminnan rahoittajia, yksityisiä ja julkisia tutkimuslaitoksia sekä korkeakouluja. Innovaatio tarkoittaa keksintöä tai muuta uudistusta, joka on otettu käyttöön esimerkiksi kaupallisena tuotteena tai toimintatapana. On paljon keksintöjä, joista ei tule innovaatioita, koska ne eivät jostain syystä kelpaa aiotuille käyttäjille. Sama koskee patentteja: kaikkia patentoitujakaan keksintöjä ei hyödynnetä käytännössä, jolloin niistä ei tule innovaatioita. Voidaan puhua kansallisesta innovaatiojärjestelmästä tai jonkin toimialan innovaatiojärjestelmästä. Kansallisen innovaatiojärjestelmän keskeisiä toimijoita ovat yliopistot ja muut korkeakoulut, tutkimuslaitokset sekä maassa sijaitsevat suurten yritysten tutkimusyksiköt. Kansallisen innovaatiojärjestelmän kyvyllä tuottaa kilpailukykyisiä innovaatioita voi olla huomattava vaikutus talouden kasvuun ja työllisyyteen. Yksittäisen toimialan innovaatiojärjestelmä tuo yhteen toimialan yrityksiä. Yritykset voivat kilpailla keskenään uusilla tuotteilla, mutta niillä voi olla myös yhteisiä tutkimushankkeita esimerkiksi yhdessä toimialaa palvelevan tutkimuslaitoksen kanssa. Yhteishankkeilla luodaan perustaa tulevaisuuden innovaatioille. Käsitys innovaatioiden taloudellisesta merkityksestä alkoi tarkentua Joseph Schumpeterin (1883–1950) kirjoitusten perusteella. Karl Marxin tavoin Schumpeter korosti kapitalististen yrittäjien kykyä ottaa käyttöön uutta, tuotantoa uudistavaa tai jopa mullistavaa tekniikkaa. Käsitettä innovaatiojärjestelmä käytti ensimmäisenä Bengt-Åke Lundvall (1941–) vuonna 1985 (ks. s. 29). Kansallisten innovaatiojärjestelmien erojen vaikutusta maiden kilpailukykyyn pohti ensimmäisten joukossa Christopher Freeman (1921–2010). Hänen mukaansa Japani saavutti 1980-luvulla monilla teollisuudenaloilla ylivoimaisen kilpailukyvyn soveltamalla tuotteisiin ja tuotantoprosesseihin informaatiotekniikkaa. Omalla tutkimus- ja innovaatiopolitiikallaan Euroopan unioni on pyrkinyt avaamaan jäsenmaidensa välisiä tutkimus- ja tuotekehitysyhteistyön kansallisia rajoja. Tällöin yksittäisiin hankkeisiin voitaisiin osoittaa suurempia voimavaroja, ja eri maissa harjoitettua päällekkäistä tutkimustyötä voitaisiin vähentää. EU:n tavoitteena on luoda tutkimus- ja tuotekehitystyön sisämarkkinat, eräänlainen EU:n innovaatiojärjestelmä. ==Lähteet== ==Aiheesta muualla== * Lemola, Tarmo. 2009. Innovaation uudet haasteet ja haastajat. WSOYpro. Helsinki. ISBN 978-951-0-32974-0 Luokka:Suunnittelu ja innovaatio
Rion sambakarnevaali

Rion sambakarnevaali on Rio de Janeirossa järjestettävä karnevaali. Se järjestetään joka vuosi laskiaisen aikaan ennen paastoa ja se on maailman suurin karnevaali yli viidellä miljoonalla vuosittaisella osallistujallaan, joista lähes miljoona on turisteja. Festivaali on järjestetty vuodesta 1723 lähtien. Vuonna 2021 ei festivaalia järjestetty koroviruspandemian vuoksi. == Lähteet == == Aiheesta muualla == Luokka:Rio de Janeiro Luokka:Brasilian tapahtumat Luokka:Festivaalit
Viviana Zelizer

Viviana A. Zelizer (s. 19. tammikuuta 1946 Buenos Aires, Argentiina) on Princetonin yliopiston sosiologian professori, joka on tunnettu taloussosiologian tutkija. Hänen alaansa on erityisesti talouden kautta ilmenevät kulttuuriset ja moraaliset merkitykset. Erityisesti pyhän taloudellinen arvottaminen on toistuva teema Zelizerin tutkimuksessa; tämä näkyy hänen mukaansa esimerkiksi henkivakuutusratkaisuissa ja seksuaalisten suhteiden yhteydessä tapahtuvassa taloudellisessa vaihdossa. == Ura == Zelizer opiskeli synnyinmaassaan Argentiinassa lakia kahden vuoden ajan kunnes muutti Yhdysvaltoihin vuonna 1967. Hän valmistui sosiologiksi Rutgersin yliopistosta vuonna 1971, filosofian sekä taiteiden maisteriksi Columbian yliopistosta vuonna 1974, ja tohtoriksi vuonna 1977. Vuonna 1976 Zelizer sai Yhdysvaltojen kansalaisuuden. Hän on kirjoittanut viisi klassikkoaseman saanutta taloussosiologian kirjaa. == Palkinnot ja kunniamaininnat == * Rockefeller Foundation-stipendi, 1980–1981 * Elizur Wright-palkinto 1985 * C. Wright Mills-palkinto 1985 * Tuck Fund-palkinto 1990 * Guggenheim-stipendi * Kansallinen humanitaarisen avustuksen apuraha * Doctor Honoris Causa -titteli 2019, joka myönnettiin Zelizerille uuden taloudellisen sosiologian suuntauksen perustamisen, sekä tyypillisesti sivuutettujen talousalojen, kuten kotitalouksien, hoitotyön ja lahjanvaihdon merkityksen esiin nostamisesta. == Teokset == * Money Talks, toim. Viviana Zelizer, Nina Bandelj ja Frederick Wherry. Princeton, NJ: Princeton University Press, 2017. * Economic Lives: How Culture Shapes the Economy. Princeton, NJ: Princeton University Press, 2010. * Vite economiche. Bologna: Il Mulino, 2009. * The Purchase of Intimacy. Princeton, N.J.: Princeton University Press, 2005. * The Social Meaning of Money. New York: Basic Books,1994. * Pricing the Priceless Child: The Changing Social Value of Children. New York: Basic Books, 1985. * Morals and Markets: The Development of Life Insurance in the United States. New York: Columbia University Press, 1979. == Lähteet == Luokka:Yhdysvaltalaiset sosiologit Luokka:Yhdysvaltalaiset taloustieteilijät Luokka:Yhdysvaltalaiset professorit Luokka:Princetonin yliopiston professorit Luokka:Syntymävuosi puuttuu Luokka:Elävät henkilöt
Ilmapudotus

Ilmapudotus tai lentopudotus tarkoittaa tarvikkeiden pudotusta ilma-aluksesta, tyypillisesti laskuvarjon varassa. Tavallisimpia ilmapudotuksen käyttökohteita ovat avustustarvikkeiden kuten ruoka-avun tai lääkkeiden pudottaminen lentokoneesta laskuvarjoilla alueille, jotka ovat muutoin vaikeasti saavutettavissa joko luonnonolojen tai poliittisen tilanteen vuoksi. SPR: Pakkoapu Myanmariin mahdotonta "kosmetiikkaa", Helsingin Sanomat 14.5.2008 Toinen tyypillinen ilmapudotuksen käyttökohde on sotajoukkojen huoltaminen pudottamalla näille lentoaluksesta täydennyksiä. Ilmapudotuksella sijoitettavia sotajoukkojen kutsutaan maahanlaskujoukoiksi. == Lähteet == == Aiheesta muualla == Luokka:Sodankäynnin strategia Luokka:Sotilasilmailu
Licancabur

Licancabur on Chilen ja Bolivian rajalla sijaitseva kerrostulivuori. Tulivuoren kraatterissa sijaitsee yksi maailman korkeimmilla sijaitsevista järvistä. == Lähteet == == Aiheesta muualla == Luokka:Bolivian tulivuoret Luokka:Chilen tulivuoret Luokka:Bolivian ja Chilen raja Luokka:Chilen vuoret
Laguna Blanca

Laguna Blanca voi viitata muun muassa seuraaviin asioihin: * Laguna Blanca, Chilessä sijaitseva kunta * Laguna Blanca, Boliviassa sijaitseva järvi * Laguna Blanca, Paraguayssä sijaitseva järvi * Laguna Blanca, Kaliforniassa sijaitseva tekovesiallas * Laguna Blanca (Formosa), Argentiinassa sijaitseva asutuskeskus * Laguna Blanca (Río Negro), Argentiinassa sijaitseva asutuskeskus
Paha matka

Paha matka (bad trip, huono trippi) on yleensä hallusinogeenisten päihteiden kuten LSD:n, salvian, dekstrometorfaanin, fensyklidiinin, meskaliinin, psilosybiinisienten, kannabiksen, hulluruohojen tai dimetyylitryptamiinin käytön joskus laukaisema negatiivinen kokemus. Siitä voidaan kuitenkin puhua monien eri päihteiden, jopa alkoholin tai ekstaasin käytön yhteydessä.TheGoodDrugsGuide.com: Avoid Bad Trips Siihen voi sisältyä masennusta, pelkoja, vainoharhaisuutta, paniikkia, sekavuustila, pahoinvointia ja kehon ylikuumenemista. Paha matka saattaa kestää pidempään kuin varsinainen päihtymys ja voi myöhemmin lisätä jopa skitsofreenistyyppisen mielenterveyshäiriön riskiä.Päihdelinkki: Lsd Toisaalta käyttäjät kuvaavat, että myös epämukava psykedeelimatka voi olla mielenkiintoinen mahdollisuus tutustua itseen paremmin.Riskinotto, hallinta ja käyttäjäidentiteetit huumeiden sekakäytössä. Analyysi sekakäyttöepisodeista s.48, Yhteiskuntapolitiikka 1/2016. == Katso myös == * HPPD * Takauma * Traumaperäinen stressihäiriö == Lähteet == ==Aiheesta muualla== * Psychedelic Harm Reduction Multidisciplinary Association for Psychedelic Studies -yhdistyksen haittojenvähentämisvalistusta. * Psychedelic Crisis FAQ: Helping someone through a bad trip, psychic crisis, or spiritual crisis - Erowid * Crisis Intervention in Situations Related to Unsupervised Use of Psychedelics - Stanislav Grof, M.D. * The Psychedelic crisis (bad trip) artikkeli Drugs- forum yhteisön wikissä. * Psychedelic Harm Reduction and Policy luento Psychedelic Science in the 21st Century konferenssista vuodelta 2010. * Psychedelics in the Psychiatric ER - Julie Holland, M.D. luento Psychedelic Science in the 21st Century konferenssista vuodelta 2010. * Trauma tyhjästä - Ihmiset voivat traumatisoitua omista harhoistaan Jani Kaaro 22.10.2014 Tiede.fi Luokka:Psykedeelit
Evere

Evere on yksi Belgian 359:stä kunnasta ja yksi Belgian pääkaupunkiseudun yhdeksästätoista. Kuten muutkin Belgian pääkaupungin Brysselin kunnista, Everen kunta on kaksikielinen (Everessä puhutaan flaamia sekä ranskaa). Everen pinta-ala on viisi neliökilometriä. Vuoden 2014 alussa kunnassa asui noin 37 957 ihmistä ja väestöntiheys oli 7 591 asukasta neliökilometriä kohden.population statistics, map and location Kunta ei ole väkiluvultaan Brysselin kunnista suurimpia, vaan se on vasta kolmanneksitoista suurin. Everellä on yhteistä rajaa neljän muun kunnan kanssa, jotka ovat Bruxelles- Ville, Schaerbeek, Woluwe-Saint-Lambert ja Zaventem. Ennen vuotta 1954 kunta kuului flaaminkieliseen Brabantin provinssiin. ==Väestö== Everen kunnan väestöstä maahanmuuttajia oli vuoden 2008 alussa noin 18,57 %. Samana vuonna 0–17-vuotiaita väestöstä oli 22,86 %, 18–64-vuotiaita 59,87 % ja yli 65-vuotiaita 17,27 %. Vuonna 2009 työttömyysaste oli Everessä 19,3 %. Everen pormestarina toimii Rudi Vervoort, joka on Belgian sosialistipuolueen jäsen. ==Ystävyyskaupungit== * : Lokossa ==Lähteet== * Evere (Commune, Region of Brussels, Belgium) - population statistics, map and location ===Viitteet=== ==Aiheesta muualla== Luokka:Brysselin pääkaupunkialueen kunnat
Hello My Name Is

Hello My Name Is on Angelspit-yhtyeen neljäs täyspitkä albumi. Se julkaistiin lokakuussa 2011. Sitä edeltävä julkaisu oli "Hideous and Perfect" vuonna 2009. == Kappaleet == # # # # # # # # # # # == Arvostelut == * Regen Magazine: Regen Magazine == Lähteet == == Aiheesta muualla == * Hello My Name Is discogs.com -sivustolla Luokka:Vuoden 2011 albumit Luokka:Angelspitin albumit
Cadwal Chronicles

Cadwal Chronicles on Jack Vancen tieteisromaanien sarja, joka koostuu teoksista Araminta Station (1987), Ecce and Old Earth (1991) ja Throy (1992). == Lähteet == == Aiheesta muualla == * Jumping the Shark On a National Trust Planet. Ferretbrain.com 28.2.2007. Luokka:Yhdysvaltalaiset tieteisromaanit Luokka:Tieteiskirjasarjat
Tera Lynn Childs

Tera Lynn Childs on yhdysvaltalainen kirjailija, jonka esikoisteos on Jumalten jälkeläiset (Oh. My. Gods.) vuodelta 2008. Suomeksi hänen teoksiaan on julkaissut Stabenfeldt. == Lapsuus == Childs syntyi Minneapolisissa, Minnesotassa. Hänen lapsuudessaan perhe muutti usein, sillä hänen vanhempansa olivat näyttelijöitä. Kun Childs sai muun muassa teatteritiedettä sisältäneet opintonsa valmiiksi, hän ei tarkkaan tiennyt, mihin ammattiin ryhtyisi. Lopulta hän alkoi vähin äänin kirjoittaa kirjaa Jumalten jälkeläiset, mistä tulikin menestys. == Suomennetut teokset == * (alkuperäinen teoksen nimi Oh. My. Gods.) * (alkuperäinen teoksen nimi Goddess Boot Camp) * (alkuperäinen teoksen nimi Forgive My Fins) * (alkuperäinen teoksen nimi Fins Are Forever) == Lähteet == == Aiheesta muualla == * Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Vaajakosken kirkko

Vaajakosken kirkko on Vaajakosken alueseurakunnan kirkko. Kirkkorakennuksen on suunnitellut arkkitehti Armas Lehtinen seurakuntataloksi ja se otettiin virallisesti käyttöön Marian ilmestyspäivänä maaliskuussa 1954. Kirkko peruskorjattiin 1980-luvun alussaPilari-lehti viitattu 15.12.2011. Kirkon kaksinkertaiseksi kasvattaneen laajennuksen 2001 suunnittelivat arkkitehdit Jussi Kantonen ja Tuija Ilves.Jyväskylän seurakunnat, Vaajakosken alueseurakunta viitattu 15.12.2011 Kirkkorakennus on torniton pitkäkirkko ja rakennettu tiilestä ja betonista ja rapattu vaaleaksi.Vaajakosken kirkko, Finnica.fi viitattu 15.12.2011 Lajennuksen yhteydessä seurakuntasaliin saatiin taiteilija Saila Blomkvistin taideteos ”Elämänpuu”. Kirkkoon saatiin 50-vuotislahjaksi uudet kirkkotekstiilit, jotka suunnitteli tekstiilitaiteilija Aino Kajaniemi. jouluksi 2008 kirkkoon saatiin juvalaisen taiteilijan Kari Kärkkäisen puusta veistämän seimiasetelman ja taiteilija Ritva-Sofia Linnun rakutyön ”Pako Egyptiin”. Kirkon alttarilla on kuvanveistäjä Juhani Saksan tekemä risti. Kirkko oli hyvässä kunnossa, mutta kävi ahtaaksi. Siksi laajennustöiden yhteydessä vanhoille tiloille tehtiin vain perusteellinen pintaremontti. Uusiin tiloihin tuli seurakuntasali, keittiö, toimistotila ja partio- ja nuorisotiloja. Tyyliltään laajennus sopeutuu vanhaan, ja noudattaa 1950-luvun henkeä lamppujen mallia myöten. ==Kuvia== == Lähteet == == Aiheesta muualla == Luokka:Jyväskylän kirkot Luokka:Vaajakosken rakennukset ja rakennelmat Luokka:Jyväskylän seurakunta Luokka:Suomen kivikirkot
Andreas Hadelöv

Andreas Hadelöv (s. 23. heinäkuuta 1975 Kiiruna, Ruotsi) on ruotsalainen entinen jääkiekkomaalivahti. Hän oli perhostyylin maalivahti. Hadelöv on Elitserienin/SHL:n kaikkien aikojen eniten otteluita pelannut maalivahti. Hänellä oli kauden 2011–2012 päättyessä takanaan 529 runkosarjaottelua. Nykyään Hadelöv toimii HockeyAllsvenskan-joukkue Malmö Redhawksin maalivahtivalmentajana. ==Ura== ===Seuraura=== Hadelöv on IFK Kirunan kasvatti. Hän kuului Kiruna IF:n miesten joukkueeseen jo 16-vuotiaana kaudella 1991–1992 Ruotsin I-divisioonassa. Hadelöv pelasi sarjaa kevääseen 1996 saakka, jonka jälkeen hän siirtyi kaudeksi 1996–1997 Elitserien-joukkue Djurgårdens IF:ään. Hadelöv pelasi siellä tulokaskaudellaan 21 runkosarja- ja kaksi playoff-ottelua. Toisella kaudellaan 1997–1998 hän kävi yhteensä 17 ottelun verran lainalla I-divisioonan Väsby IK:ssa ja Hammarby IF:ssä. Djurgårdenissa Hadelöv voitti kakkosmaalivahtina Elitserien-hopeaa keväällä 1998. Kaudeksi 1998–1999 Hadelöv siirtyi Malmö Redhawksiin. Hän kantoi runkosarjassa suurimman osan joukkueen torjuntavastuusta, mutta jäi kevään 1999 pudotuspeleissä kakkosmaalivahdiksi Andrew Vernerille. Kaudella 1999–2000 Hadelöv vakiinnutti paikkansa joukkueen ykkösmaalivahtina. Hän pelasi Elitserienin tähdistöottelussa vuosina 2000 ja 2001.Eurohockey.net Viimeisellä Malmö-kaudellaan 2004–2005 Hadelöv kävi myös yhdeksän ottelun lainalla HockeyAllsvenskanin Växjö Lakersissa. Malmö ajautui keväällä 2005 Elitserienin karsintoihin ja putosi kauden päätteeksi sarjatasoa alemmas. Malmön pudottua HockeyAllsvenskaniin Hadelöv jatkoi uraansa kaudella 2005–2006 samassa sarjassa, mutta Skellefteå AIK:n joukkueessa. Hän oli nostamassa joukkuetta Elitserieniin kaudeksi 2006–2007. Hadelöv torjui Skellefteålle Elitserien- hopeaa keväällä 2011, mutta kaudella 2011–2012 hän putosi joukkueen kakkosmaalivahdiksi Joacim Erikssonin taakse. Hadelöv voitti kauden päätteeksi taas Elitserien-hopeaa ja päätti ammattilaisuransa kevääseen 2012. ===Maajoukkueura=== Hadelöv oli Ruotsin kolmosmaalivahti MM-kilpailuissa vuosina 2000 ja 2001, joista jälkimmäinen turnaus päättyi pronssiin. Hän kuului joukkueen kokoonpanoon kuitenkin vain kahdessa ottelussa luukkuvahtina vuoden 2000 turnauksessa. ==Pelaajauran jälkeen== Kaudesta 2013–2014 Hadelöv on toiminut HockeyAllsvenskan-joukkue Malmö Redhawksin maalivahtivalmentajana. ==Lähteet== * * ===Viitteet=== Luokka:Ruotsalaiset jääkiekkomaalivahdit Luokka:Ruotsalaiset jääkiekkovalmentajat Luokka:Vuonna 1975 syntyneet Luokka:Elävät henkilöt
Retrofleksinen D

Ɖ (ɖ) eli retrofleksinen d on latinalaista kirjaimistoa täydentävä tarkkeellinen kirjain. Sen pienaakkosversio – d ja häntä tai täsmällisemmin d ja retrofleksisyyskoukku – edustaa kansainvälisessä foneettisessa kirjaimistossa soinnillista retrofleksistä klusiilia, jota äännettäessä kielen kärki on taipunut taaksepäin (esim. monissa ruotsin murteissa nord ’pohjoinen’; intialaisten kielten tarkekirjoituksessa samaa äännettä voidaan merkitä alapisteellisellä d:llä: ḍ ). Suuraakkosta kutsutaan afrikkalaiseksi D:ksi, sillä sitä käytetään lähinnä eräiden afrikkalaisten kielten – kuten fonin, ajan ja bassan – oikeinkirjoituksessa. Afrikkalaista D:tä ei pidä sekoittaa islannissa, fäärissä ja muinaisenglannissa esiintyvään eth- kirjaimeen (Ð/ð) eikä saamessa, vietnamissa ja eteläslaavilaisissa kielissä esiintyvään poikkiviivalliseen D:hen (Đ/đ), vaikka niiden suuraakkoset ovat yleensä samannäköisiä. Retrofleksinen D tietokonejärjestelmissä Merkki Unicode Selite HTML-viittaus Latinalaisen merkistön laajennusosa B Ɖ U+0189 latinalainen suuraakkonen afrikkalainen d &#393; &#x189; IPA-täydennyksiä ɖ U+0256 latinalainen pienaakkonen d ja retrofleksisyyskoukku &#598; &#x256; == Lähteet == === Viitteet === Luokka:Latinalaiset kirjaimet
Hondurasin lempira

pienoiskuva|Hondurasilaisia kolikoita. Hondurasin lempira (HNL) on Hondurasin virallinen rahayksikkö, joka korvasi aiemman peson vuonna 1931. Lempira jakaantuu 100 centavoon eli senttiin. == Kolikot == * 10 centavoa * 20 centavoa * 50 centavoa == Setelit == * 1 lempira * 2 lempiraa * 5 lempiraa * 10 lempiraa * 20 lempiraa * 50 lempiraa * 100 lempiraa * 500 lempiraa == Aiheesta muualla == * Lempira == Lähteet == == Aiheesta muualla == * Hondurasin keskuspankin kotisivut * Hondurasin lempiran kurssi euroina Luokka:Amerikan rahayksiköt Luokka:Honduras
Pispalan kirkko

Pispalan kirkko on yksi Tampereen seurakuntayhtymään kuuluvan Harjun seurakunnan kolmesta kirkosta.Tampereen seurakunnat, viitattu 16.9.2015 Se sijaitsee Ala-Pispalassa Bertel Strömmerin piirtämän, vuonna 1949 valmistuneen seurakuntatalon yhteydessä. Pispalan vanhan puisen kirkon tuhouduttua tulipalossa vuonna 1968 uusi kirkko päätettiin rakentaa seurakuntatalon laajennukseksi, ja arkkitehti Jaakko Ilveskosken suunnittelema laajennusosa vihittiin käyttöön vuonna 1971.Tampereen seurakunnat, viitattu 16.9.2015 Kirkossa on puinen keskiaikainen krusifiksi ja vuodelta 1660 peräisin oleva, puuleikkauksin koristeltu saarnastuoli, jotka kuuluivat jo Harjun kappelikirkon (1639–1858) kalustoon. Kirkossa on 16-äänikertaiset urut. Kirkko ja seurakuntatalo on suojeltu rakennustaiteellisin ja kulttuurihistoriallisin perustein. Kirkossa on 330 istumapaikkaa. Rakennuksen ulkopuolisiin osiin tehtiin kunnostus vuosina 1996–1997. Rakennuksessa järjestetään muun muassa partiotoimintaa. == Lähteet == == Aiheesta muualla == * Panoraamakuvia Pispalan kirkolta – Virtuaalinen Tampereen kaupunkiopas: VirtualTampere.com Luokka:Tampereen kirkkorakennukset Luokka:Tampereen suojellut rakennukset Luokka:Suomen kivikirkot Luokka:Ala-Pispala
Brett Skinner

Brett Skinner (s. 28. kesäkuuta 1983 Brandon, Kanada) on kanadalainen jääkiekkopuolustaja, joka edustaa Elitserienin MoDoa. ==Lähteet== * * * * Luokka:Kanadalaiset jääkiekkoilijat Luokka:MODO Hockeyn pelaajat Luokka:Vancouver Canucksin varaamat pelaajat Luokka:Vuonna 1983 syntyneet Luokka:Elävät henkilöt
Paul Maipan

Paul Maipan (s. 14. helmikuuta 1944) on intialainen roomalaiskatolinen piispa. Hänet vihittiin papiksi 9. tammikuuta 1971 ja nimitettiin Khammamin hiippakunnan piispaksi 21. huhtikuuta 1997. Piispaksi vihkiminen seurasi 22. elokuuta. Pääkonsekraattorina toimi Mariadas Kagithapu, jota avustivat Saminini Arulappa ja John Mulagada.Catholic-Hierarchy.org: Bishop Paul Maipan == Lähteet == Luokka:Intialaiset katoliset piispat Luokka:Vuonna 1944 syntyneet Luokka:Elävät henkilöt
Saminini Arulappa

Saminini Arulappa (28. elokuuta 1924 – 13. helmikuuta 2005) oli intialainen roomalaiskatolinen arkkipiispa. Hänet vihittiin papiksi 6. toukokuuta 1950, ja hänet nimitettiin Hyderabadin arkkipiispaksi 6. joulukuuta 1971. Piispaksi vihkiminen seurasi 13. helmikuuta 1972. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.Catholic-Hierarchy.org: Archbishop Saminini Arulappa Arulappa jäi eläkkeelle 29. tammikuuta 2000. == Lähteet == Luokka:Intialaiset katoliset piispat Luokka:Katoliset arkkipiispat Luokka:Vuonna 1924 syntyneet Luokka:Vuonna 2005 kuolleet
Millennium Challenge Account

Millennium Challenge Account on Yhdysvaltojen vuonna 2002 perustama rahasto, joka kanavoi kehitysapua. Avustusten myöntämisen ehtona on, että vastaanottajamaa kykenee osoittamaan hyvää hallintoa: korruption vähentämistä ja ihmisoikeuksien edistämistä, kansalaisten terveyttä ja koulutusta sekä tervettä talouspolitiikkaa, joka edistää yrittäjyyttä.Millennium Challenge Account Update USAID 2002 == Lähteet == Luokka:Kansainväliset talousjärjestöt Luokka:Kehitysyhteistyö Luokka:Yhdysvaltain valtion virastot Luokka:Yhdysvaltain ulkopolitiikka
Skinner

Skinner on muun muassa seuraavien henkilöiden sukunimi: * Brett Skinner (s. 1983), kanadalainen jääkiekkoilija * Brian Skinner, Fernando del Valle (s. 1964), yhdysvaltalainen oopperalaulaja * Burrhus Frederic Skinner (1904-1990), yhdysvaltalainen psykologi, kirjailija, keksijä ja runoilija * Catherine Skinner (s. 1990), australialainen haulikkoampuja ja olympiavoittaja * Hunter Skinner (s. 2001), yhdysvaltalainen jääkiekkoilija * Jeff Skinner (s. 1992), kanadalainen jääkiekkoilija * Quentin Skinner (s. 1940), brittiläinen politiikan teoreetikko ja aatehistorioitsija * Stuart Skinner (s. 1998), kanadalainen jääkiekkomaalivahti. == Kuvitteellisia henkilöitä == * Agnes Skinner, leskirouva piirrossarjassa Simpsonit * Seymour Skinner, koulun rehtori piirrossarjassa Simpsonit * Skinner, pääkokki elokuvassa Rottatouille
Luettelo televisiosarjan Game of Thrones jaksoista

Game of Thrones on yhdysvaltalainen George R. R. Martinin Tulen ja jään laulu -kirjasarjaan perustuva televisiosarja, joka alkoi Yhdysvalloissa HBO- kanavalla 17. huhtikuuta 2011 ja päättyi 19. toukokuuta 2019. Sen loivat David Benioff ja D. B. Weiss, jotka ovat käsikirjoittaneet suurimman osan sarjan jaksoista. ==Yhteenveto== Kausi Jaksot Ensiesitys Yhdysvalloissa Ensiesitys Suomessa Avausjakso Päätösjakso Avausjakso Päätösjakso 1 10 17. huhtikuuta 2011 19. kesäkuuta 2011 12. tammikuuta 2012 15. maaliskuuta 2012 2 10 1. huhtikuuta 2012 3. heinäkuuta 2012 7. helmikuuta 2013 11. huhtikuuta 2013 3 10 31. maaliskuuta 2013 9. kesäkuuta 2013 5. joulukuuta 2013 6. helmikuuta 2014 4 10 6. huhtikuuta 2014 15. kesäkuuta 2014 25. joulukuuta 2014 26. helmikuuta 2015 5 10 12. huhtikuuta 2015 14. kesäkuuta 2015 11. tammikuuta 2016 16. helmikuuta 2016 6 10 24. huhtikuuta 2016 26. kesäkuuta 2016 7\. tammikuuta 2018 1. maaliskuuta 2018 7 7 16. heinäkuuta 2017 27. elokuuta 2017 18. maaliskuuta 2018 29. huhtikuuta 2018 8 6 14. huhtikuuta 2019 19. toukokuuta 2019 15. huhtikuuta 2019 20. toukokuuta 2019 ==Jaksolista== ===Ensimmäinen tuotantokausi (2011)=== |} ===Toinen tuotantokausi (2012)=== Sarjaa jatkettiin toiselle tuotantokaudelle 19. huhtikuuta 2011 ja näyttelijähaut alkoivat toukokuussa 2011. Ensimmäinen jakso esitettiin Yhdysvalloissa 1. huhtikuuta 2012. |} ===Kolmas tuotantokausi (2013)=== Sarjaa jatkettiin kolmannelle tuotantokaudelle 10. huhtikuuta 2012. Yhdysvalloissa sen esittäminen alkoi 31. maaliskuuta 2013. Kausi käsittää juonellisesti Miekkamyrskyn ensimmäisen puoliskon. |} ===Neljäs tuotantokausi (2014)=== Sarjan neljäs tuotantokausi tilattiin 2. huhtikuuta 2013 ja se esitettiin kevään 2014 aikana. |} === Viides tuotantokausi (2015) === 8\. huhtikuuta 2014 HBO tiedotti sarjaa jatkettavan viidennen ja kuudennen tuotantokauden verran. |} === Kuudes tuotantokausi (2016) === Kuudes tuotantokausi alkoi huhtikuussa 2016 Yhdysvalloissa. |} === Seitsemäs tuotantokausi (2017) === Seitsemäs tuotantokausi alkoi heinäkuussa 2017 Yhdysvalloissa. |} === Kahdeksas tuotantokausi (2019) === Kahdeksas ja viimeinen tuotantokausi esitettiin Yhdysvalloissa vuonna 2019. Kausi koostuu kuudesta jakosta. == Lähteet == == Aiheesta muualla == * Virallinen sivusto * * Luokka:Game of Thrones Game of Thrones
Varg (yhtye)

Varg on saksalainen pagan metalia ja viikinkimetallia soittava yhtye, joka perustettiin vuonna 2005. Yhtyeen nimi on peräisin muinaisnorjan sutta tarkoittavasta sanasta. == Diskografia == ===Albumit === * Wolfszeit (2007) * Schildfront (2008, Split Minas Morgulin kanssa) * Live am Wolfszeit Festival (2008, Livealbum) * Blutaar (2010) * Wolfskult (2011) * Guten Tag (2012) * Das Ende aller Lügen (2016) * Wolfszeit II (2019) * Zeichen (2020) ===EP:t=== * Legacy (2012) * Rotkäppchen (2015) * Götterdämmerung (2017) == Jäsenet == ===Nykyinen kokoonpano=== * Philipp "Freki" Seiler - laulu, sähkökitara ja akustinen kitara * Silvester "Fenrier" Grundmann - rummut * Timo "Managarm" Schwämmlein - laulu ja bassokitara * Patrick "Hati" Zarske - kitara * Martin "Skalli" - kitara ===Entiset jäsenet=== * Bastian "Draugr" - kitara * Sebastian "Geri" Feick - laulu ja kitara * Thomas "Skoll" Winkelmann - bassokitara == Aiheesta muualla == * Luokka:Saksalaiset metalliyhtyeet
Oscar Mejía Arellano

Oscar Mejía Arellano (k. 26. syyskuuta 2003 La Esperanza) oli hondurasilainen lakimies ja poliitikko. Vuonna 1985 hän oli presidenttiehdokkaana. Konservatiivinen liberaalipuolue (Movimiento Liberal Rodista - MLR) jakaantui kolmeen osaan, joista yksi oli Mejía Arellanon tukijoita. Kaksi muuta osaa tukivat muita ehdokkaita, Efraín Bu Girónia ja José Azcona del Hoyota, joista viimeksi mainittu voitti vaalit.Political Parties Honduras: A Country Study. Library of Congress, 1995. Mejía Arellanon ehdokkuuden takana oli edellinen presidentti Roberto Suazo Córdova, joka ei itse enää voinut asettua ehdolle. Niinpä monet pitivät iäkästä Mejía Arellanoa hänen nukke-ehdokkaanaan, jonka tarkoitus oli pitää Cordova vallassa.The Struggle of Electoral Democracy: the Elections of 1985 Honduras: A Country Study. Library of Congress, 1995. Hondurasin presidentti Vicente Mejía Colindres oli Mejía Arellanon setä. Mejía Arellano kuoli 85-vuotiaana vuonna 2003. == Lähteet == Luokka:Hondurasilaiset poliitikot Luokka:Syntymävuosi puuttuu Luokka:Vuonna 2003 kuolleet
William Avenya

William Avenya (s. 21. kesäkuuta 1955) on nigerialainen roomalaiskatolinen piispa. Hänet vihittiin papiksi Makurdin hiippakuntaan 30. toukokuuta 1981, ja hänet nimitettiin sen vihkipiispaksi sekä Thucca in Mauretanian titulaaripiispaksi 28. marraskuuta 2008. Piispaksi vihkiminen seurasi 24. tammikuuta 2009. Pääkonsekraattorina toimi Athanasius Atule Usuh, jota avustivat John Olorunfemi Onaiyekan ja Renzo Fratini.Catholic-Hierarchy.org: Bishop William Avenya == Lähteet == Luokka:Nigerialaiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt
John Ebebe Ayah

John Ebebe Ayah (s. 10. joulukuuta 1959) on nigerialainen roomalaiskatolinen piispa. Hänet vihittiin papiksi Ogojan hiippakuntaan 24. heinäkuuta 1993 ja nimitettiin sen piispaksi 14. lokakuuta 2006. Piispaksi vihkiminen seurasi 6. tammikuuta 2007. Pääkonsekraattorina toimi Joseph Edra Ukpo, jota avustivat Renzo Fratini ja Felix Alaba Adeosin Job.Catholic-Hierarchy.org: Bishop John Ebebe Ayah == Lähteet == Luokka:Nigerialaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
The Jack Vance Reader

The Jack Vance Reader on vuonna 2008 ilmestynyt kokoelma, joka sisältää kolme Jack Vancen tieteisromaania: Emphyrio (1969), The Languages of Pao (1958) ja The Domains of Koryphon (1974). Teoksen toimittivat Terry Dowling ja Jonathan Strahan ja sen julkaisi Subterranean Press. Esipuheet romaaneille ovat kirjoittaneet tieteiskirjailijat Robert Silverberg, Ursula K. Le Guin ja Mike Resnick. == Lähteet == == Aiheesta muualla == * Richard Dansky: The Jack Vance Reader . Green Man Review. * The Jack Vance Reader. Cosmopolis 16.7.2008. Luokka:Yhdysvaltalaiset tieteisromaanit Luokka:Vuoden 2008 kirjat
Joseph Edra Ukpo

Joseph Edra Ukpo (6. kesäkuuta 1937 – 1. maaliskuuta 2023) oli nigerialainen roomalaiskatolinen arkkipiispa. Hänet vihittiin papiksi Ogojan hiippakuntaan 25. huhtikuuta 1965. Hänet nimitettiin 24. huhtikuuta 1971 Ogojan vihkipiispaksi ja Chullun titulaaripiispaksi. Piispaksi vihkiminen seurasi 19. syyskuuta. Pääkonsekraattorina toimi Thomas McGettrick, jota avustivat Dominic Ignatius Ekandem ja Brian David Usanga.Catholic-Hierarchy.org: Archbishop Joseph Edra Ukpo Ukpo nimitettiin 1. maaliskuuta 1973 Ogojan piispaksi ja 17. joulukuuta 2003 Calabarin arkkipiispaksi. Hän jäi eläkkeelle 2. helmikuuta 2013. == Lähteet == Luokka:Nigerialaiset papit Luokka:Katoliset arkkipiispat Luokka:Vuonna 1937 syntyneet Luokka:Vuonna 2023 kuolleet
Vojtěch Cikrle

Vojtěch Cikrle (s. 20. elokuuta 1946 Brno) on tšekkiläinen roomalaiskatolinen piispa. Hänet vihittiin papiksi Brnon hiippakuntaan 27. kesäkuuta 1976 ja nimitettiin sen piispaksi 14. helmikuuta 1990. Piispaksi vihkiminen seurasi 31. maaliskuuta. Pääkonsekraattorina toimi František Vaňák, jota avustivat Hans Hermann Groër ja Josef Koukl.Catholic-Hierarchy.org: Bishop Vojtěch Cikrle == Lähteet == Luokka:Tšekkiläiset piispat Luokka:Katoliset piispat Luokka:Vuonna 1946 syntyneet Luokka:Elävät henkilöt
Modesto Rodas Alvarado

Modesto Rodas Alvarado (1921–1979) oli hondurasilainen poliitikko. Hän toimi kansalliskongressin puhemiehenä vuosina 1957–1963.Dr. Modesto Rodas Alvarado Congreso Nacional 1980-luvulla Hondurasin liberaalipuolue PLH oli jakautuneena kahteen osaan, joista toinen ryhmittymä otti nimekseen rodista Rodas Alvaradon muistoksi.Two Traditionally Dominant Parties Honduras: A Country Study. Library of Congress, 1995. Rodas Alvarado opiskeli Hondurasin yliopistossa, muutti vuonna 1944 Nicaraguaan ja suoritti siellä oikeustieteen tutkinnon. Hän palasi kotimaahansa 1949 ja pääsi Kansalliskongressiin 33-vuotiaana. Hän oli karismaattinen puhuja ja suosittu poliitikko. Vuonna 1963 hän oli presidentinvaalien ehdokkaana istuvaa presidenttiä Ramón Villeda Moralesia vastaan. Armeija kuitenkin nosti valtaan Oswaldo López Arellanon, ja Alvarado lähti maanpakoon Costa Ricaan. Rodas Alvaradon nuorin tytär on poliitikko Patricia Rodas, joka on toiminut uransa aikana Hondurasin ulkoministerinä. == Lähteet == Luokka:Hondurasilaiset poliitikot Luokka:Vuonna 1921 syntyneet Luokka:Vuonna 1979 kuolleet
Josef Hrdlička

Josef Hrdlička (s. 19. tammikuuta 1942) on tšekkiläinen roomalaiskatolinen piispa. Hänet vihittiin papiksi Olomoucin hiippakuntaan 1. heinäkuuta 1972 ja nimitettiin sen vihkipiispaksi sekä Thunudruman titulaaripiispaksi 17. maaliskuuta 1990. Piispaksi vihkiminen seurasi 7. huhtikuuta. Pääkonsekraattorina toimi František Vaňák, jota avustivat Vojtěch Cikrle ja Karel Otčenášek.Catholic-Hierarchy.org: Bishop Josef Hrdlička == Lähteet == Luokka:Tšekkiläiset piispat Luokka:Katoliset piispat Luokka:Vuonna 1942 syntyneet Luokka:Elävät henkilöt
Cabo Gracias a Dios

Cabo Gracias a Dios on niemimaa Keski-Amerikassa, keskellä Moskiittorannikoksi kutsuttua aluetta. Niemimaa on Coco-joen suulla, ja se muodostaa osan Hondurasin ja Nicaraguan välistä rajaa.Honduras - boundaries Mongabay Niemi sai nimensä Kristoffer Kolumbukselta, joka kiersi niemen ympäri vuonna 1502 intiaanien kanootissa.Honduras History Lonely Planet == Lähteet == Luokka:Hondurasin maantiede Luokka:Niemet